SA kyk na dié Afrika-lande vir olie | Maroela Media
SA kyk na dié Afrika-lande vir olie
Jeff Radebe, minister van energie (Foto: Bongani Shilubane/ANA)
Suid-Afrika ondersoek Algerië, Ekwatoriaal-Guinee en Suid-Soedan as bronne vir ru-olie terwyl die land sy hoogste petrolpryse in die geskiedenis beleef, het die minister van energie Dinsdag gesê.
"Ons kyk aggressief na ander lande," het minister Jeff Radebe aan die parlementêre portefeuljekomitee oor energie gesê. "As dinge goed gaan, glo ons dit kan die uitdagings oplos wat ons beleef."
Radebe het na dié drie lande verwys in antwoord op 'n vraag van LP's waarom Suid-Afrika nie 'n poging aanwend om meer olie in te voer van ander dele van die kontinent nie, op aanname dat dit goedkoper sou wees as gevolg van geografiese nabyheid.
Angola en Nigerië is reeds van Suid-Afrika se hoofbronne van ru-olie-invoere. Ongeveer 49% kom egter van Saoedi-Arabië, aldus getalle wat Radebe bekend gemaak het.
Tseliso Maqubela, adjunk-direkteur-generaal van die departement van energie, het die benadering tot Afrika-olievervaardigers bevestig om beter pryse te verseker, maar bygevoeg die staat se aandeelhouding in 'n raffinadery kan die regering se pogings ondersteun om die besparing aan die verbruikers te bied.
Radebe het aan verslaggewers gesê Saoedi-Arabië en Koeweit het belangstelling getoon om nuwe raffinaderye in Suid-Afrika te bou en só belegging sal hoë prioriteit geniet tydens die regering se beleggingsberaad in Oktober, aangesien dit die land se behoefte om brandstof in te voer, sal verminder.
Hy het LP's gerus gestel dat 'n taakspan ministers teen die einde van September 'n verslag sal uitreik oor wat die regering kan doen om petrolpryse en die impak daarvan op die ekonomie te verlig. Hy het egter gewaarsku dat die opsies baie beperk is, omdat Suid-Afrika afhanklik is van invoere van ru-olie en die pryse dus beïnvloed word deur faktore buite sy beheer.
Die minister is daarna gekap oor die petrolheffing, die Padongelukkefonds en die impak wat regeringsbeleide het op die wisselkoers, wat getuimel het ná pres. Cyril Ramaphosa aangedui het hy gaan voort met planne om die Grondwet te wysig om grondonteiening sonder vergoeding te verseker.
'Uitsondering' word nou soos 'n 'blanko tjek' gebruik
Agri SA verwelkom ANC se verbintenisse oor landbou
maar julle kyk na absulute flagrante bankrotskap deur diefstal , bedrog en korrupsie met stywe toe oge .
Kan die regering nie help om die heffings, wat die prys so opjaag, te verminder nie!
Dis die druk wat die opposisie agv die heffings op hom plaas wat hom noop om te gaan soek, nie omdat hy vir die verbruiker omgee nie, maar omdat hy nie aan die heffings wil raak nie, want dan verloor die regering inkomste.
Die R3.39 belasting op brandstof is die probleem.Neem dit weg en ons betaal weer onder R13 per liter.Maar die regering sal nie.Die brandstof prys gaan hulle NIKS aan doen nie.Kyk maar.
Volgende maand styg brandstof pryse weer met plus minus 14c /liter- seker weer agv die swak rand wat DIREK agv Cyril Ramaphosa se grond onteinings beleid is.